b'\n_START_ARTICLE_\nTeis\xc4\x97s bakalauras\n_START_PARAGRAPH_\nTeis\xc4\x97s bakalauras (angl. Bachelor of Laws, LL.B., lot. Legum Baccalaureus, LL. - \xe2\x80\x9eteis\xc4\x97s") - pirminis auk\xc5\xa1tosios mokyklos suteikiamas akademinis kvalifikacinis laipsnis teis\xc4\x97s srityje. Po LL.B. studij\xc5\xb3 galima siekti teis\xc4\x97s magistro (LL.M.) laipsnio; kai kuriose auk\xc5\xa1tosiose mokyklose - i\xc5\xa1 karto ir teis\xc4\x97s daktaro laipsnio.\n_START_SECTION_\nLietuvoje\n_START_PARAGRAPH_\nTeis\xc4\x97s bakalauras suteikiamas po pirmosios pakopos studij\xc5\xb3 auk\xc5\xa1tojoje mokykloje, paprastai universitete (MRU TF, VDU TI) arba kolegijoje (\xc5\xa0iaur\xc4\x97s Lietuvos kolegija). Studijos universitete trunka 4 metus, ra\xc5\xa1omas bei ginamas bakalauro darbas, teis\xc4\x97s studijos kolegijoje trunka 3 metus (\xc5\xa0iaur\xc4\x97s Lietuvos kolegija). S\xc4\x97kmingai \xc4\xafvykd\xc5\xbeius studij\xc5\xb3 program\xc4\x85, apgynus diplomin\xc4\xaf darb\xc4\x85 suteikiamas bakalauro laipsnis.\n_START_SECTION_\nVokietijoje\n_START_PARAGRAPH_\nLL.B. laipsnis suteikiamas kelete auk\xc5\xa1t\xc5\xb3j\xc5\xb3 mokykl\xc5\xb3. Baig\xc4\x99 studijas absolventai neturi teis\xc4\x97s prad\xc4\x97ti referendariato (parengiamosios praktikos) ir po to siekti klasikini\xc5\xb3 teis\xc4\x97s profesij\xc5\xb3 (teis\xc4\x97jo, advokato, notaro ir prokuroro). Kai kuriuose universitetuose (Bucerius Law School, Hamburge) LL.B. laipsnis suteikia teis\xc4\x99 laikyti pirm\xc4\x85j\xc4\xaf valstybin\xc4\xaf egzamin\xc4\x85 ir i\xc5\xa1laikius atitinkamai tapti referendaru, atlikti praktik\xc4\x85, po kurios galima siekti teisininko profesijos.'